Kavakami (Nagano). Yaponiyaning Nagano prefekturasida joylashgan qishloq. 2019-yil 1-aprel holatiga koʻra, qishloqda 1419 ta xonadonda 4009 nafar aholi istiqomat qilgan, aholi zichligi har kvadrat kilometrga 19 nafardan toʻgʻri keladi. Qishloqning umumiy maydoni 209,61 kvadrat kilometr (80,93 mi²) ga teng. Qishloq idorasi 1185 metr balandlikda joylashgan boʻlib, Yaponiyadagi barcha munitsipalitetlar orasidagi eng balandda joylashgan hudud hisoblanadi. Kavakami oʻzining salat barglari bilan mashhur, shuningdek, Kavakami itlari zotidan Kavakami Inu zoti ham mashhur. Geografiyasi. Kavakami togʻli sharqiy Nagano prefekturasi hududida joylashgan boʻlib, janubda Yamanashi prefekturasi, shimolda Gunma prefekturasi va sharqda Saitama prefekturasi bilan chegaradosh. Kinpu togʻi (2499 metr) qisman ushbu qishloq ichida joylashgan. Yaponiyadagi eng uzun daryosi boʻlgan Chikuma daryosining manbai Kavakamida joylashgan. Qishloqning katta qismi Chichibu Tama Kai milliy bogʻi chegaralarida oʻrnashgan. Iqlimi. Qishloq nam kontinental iqlimga ega boʻlib, yozi salqin bamda qishi sovuq va namligi (Köppen iqlim tasnifi "Dfb") bilan ajralib turadi. Kavakamida oʻrtacha yillik harorat 4,7 °C ni tashkil etadi. Yillik oʻrtacha yogʻin 1954 mm boʻlib, eng seryogʻin oy sentyabr hisoblanadi. Avgustda eng yuqori harorat 23,5 °C, eng past harorati esa yanvarda, −1,3 °C atrofida boʻladi. Demografiyasi. Yaponiya aholini roʻyxatga olish maʼlumotlariga koʻra, Kavakami aholisi soni soʻnggi 50 yil ichida nisbatan barqaror boʻlib qolgan. Tarixi. Hozirgi Kavakami hududi qadimgi Shinano provinsiyasining bir qismi boʻlgan. Qishloq chegaralaridan Jomon davri, Kofun davri va Nara davri xarobalari topilgan, bu esa ming yillar davomida bu hududda aholining doimiy yashaganidan dalolat beradi. Hozirgi Kavakami qishlogʻi 1889-yil 1-aprelda zamonaviy munitsipalitetlar tizimining oʻrnatilishi bilan yaratilgan. Iqtisodiyoti. Qishloq xoʻjaligi, xususan, salat barglari yetishtirish va oʻrmon xoʻjaligi mahalliy iqtisodiyotning asosiy tarmoqlari hisoblanadi. Taʼlim tizimi. Kavakamida ikkita davlat boshlangʻich maktabi hamda qishloq hukumati tomonidan boshqariladigan bitta davlat oʻrta maktabi faoliyat yuritadi. Qishloqda yuqori maktab mavjud emas.